《颂古二十九首 其二》
宋代·释师体

肌骨当初赫赤穷，面皮今日厚千重。撩头搭尾应更点，嬴赛阇黎斋后钟。

作者简介：释师体（一一○八～一一七九），号或庵，俗姓罗，黄岩（今属浙江）人。年十五师妙智院守威，弱冠为沙弥，初参此庵元于天台护国，后为虎邱瞎堂慧远禅师首座。历住吴之报觉，润之焦山。孝宗淳熙六年卒，年七十二。为南岳下十六世，护国此庵景元禅师法嗣。有《语录》一卷传世。《嘉泰普灯录》卷二○、《五灯会元》卷二○、《补续高僧传》卷一一有传。　释师体诗，据《续古尊宿语录》所收《或庵体禅师语》及他书所录，编为一卷。